recursal/SuperWikiNEXT-32B huggingface dataset:
**ராபன் தீவு** (*Robben Island*) தென்னாப்பிரிக்காவில் கேப் டவுன் அருகே உள்ள ஓர் தீவு. இத்தீவு நீள்வட்ட வடிவில் வடக்குத் தெற்காக 3.3 கிமீ நீளமும் 1.9 கிமீ அகலமும் கொண்டு 5.07 கிமீ² பரப்பளவில் அமைந்துள்ளது. இது கடல்மட்டத்திலிருந்து அதிக ஏற்றமிறக்கமின்றி தட்டையாக உள்ளது. நெல்சன் மண்டேலா தாம் சிறையில் கழித்த 27 ஆண்டுகளில் 18 ஆண்டுகள் இங்குள்ள உயர்நிலை பாதுகாப்புள்ள சிறைச்சாலையில் அடைக்கப்பட்டிருந்தார். அவரும் மற்ற அரசியல் கைதிகளும் அத்தீவிலிருந்த சுண்ணக்கல் சுரங்கங்களில் கட்டாயப் பணி புரிந்தனர். பணி புரிவதைவிட வேறெவருடனும் தொடர்பு கொள்ள அனுமதிக்கப்படவில்லை. முந்தைய தென்னாபிரிக்க குடியரசுத் தலைவராகப் பொறுப்பாற்றிய கலேமா மொட்லாந்தேயும் இங்கு பத்தாண்டுகள் சிறையில் அடைக்கப்பட்டிருந்தார். தற்போதைய குடியரசுத்தலைவர் யாக்கோபு சூமாவும் இங்கு சிறையில் வைக்கப்பட்டிருந்திருக்கிறார்.

மேற்சான்றுகள்
-------------

1. ↑  "Avian Demography Unit: Robben Island". Department of Statistical Sciences,
University of Cape Town. 2012-03-05 அன்று மூலம் பரணிடப்பட்டது. line feed character in `|publisher=` at position 36 (உதவி)
2. ↑  "New S. Africa president sworn in". BBC News. 25 September 2008. 2008-11-22 அன்று பார்க்கப்பட்டது.
**சுபோனி அம்த்சோ** (Zuboni Hümtsoe) (1990 - நவம்பர் 13, 2017) நாகாலாந்தில் ஆடைகளையும், கைவினைப் பொருட்களையும் விற்பனை செய்யும் *PreciousMeLove* என்ற இணையவழி வலைத்தளத்தைத் தொடங்கிய ஒரு நாகா பெண்ணாவார். இவருக்கு 2016இல் நாரி சக்தி விருது வழங்கப்பட்டது.

2017 நவம்பர் 13 அன்று, நாகாலாந்தின் திமாபூரில் உள்ள தனது வீட்டில் அம்த்சோ இறந்து கிடந்தார். இவரது மரணம் தற்கொலை என்று தீர்மானிக்கப்பட்டது. இவரது வணிகங்கள் திமாபூரில் இவரது சகோதரி லோசானோவால் தொடர்ந்து நடத்தப்பட்டு வருகிறது.

வாழ்க்கை
--------

1990 இல் < நாகாலாந்தில் பிறந்த இவர், தில்லி பல்கலைக்கழகத்திற்கு படிக்கச் சென்றார். மேலும் இவர் விமான பணிப்பெண்ணான தனது சகோதரி லோசானோ அம்த்சோவால் இறக்குமதி செய்யப்பட்ட வெளிநாட்டு ஆடைகளை விற்பனை செய்வதில் ஈடுபட்டார். இவர்களால் மலிவாக ஆடைகளை வாடிக்கையாளர்களுக்கு வழங்க முடிந்தது. ஆனால் வாடிக்கையாளர்களால் எதிர்பார்க்கப்படும் அளவுகளின் அளவை இவர்களால் சமாளிக்க முடியவில்லை.

ஆடை விற்பனை நிலையம்
-------------------

2011இல் தொடங்கிய PreciousMeLove நிறுனத்திற்கு இவர் பொறுப்பேற்று நடத்தி வந்தார். இதற்கான நிதி 3500 ரூபாய் கல்லூரி மானியத்திலிருந்து வந்தது. இது தனது தந்தையின் மரணத்தால் உருவாக்கப்பட்ட ஒரு லட்சியத்தால் இயக்கப்படுகிறது என்று இவர் கூறினார். 

திமாபூரில் அமைந்துள்ள நிறுவனம் அனைத்து பெண் குழுவினராலும் வழிநடத்தப்பட்டது.  தனது PreciousMeLove "மேட் இன் நாகாலாந்து" என இருக்க இவர் விரும்பினார்.

பிரதமரின் வருகை
---------------

பிரதமர் நரேந்திர மோதி இவர் தனது பொருட்களைக் காட்சிக்கு வைத்திருந்த இடத்திற்குச் சென்றபோது இவரது தயாரிப்புகளைப் பார்க்காமல் சென்றுவிட்டார். இவர் அவரை பின்தொடர்ந்து வற்புறுத்தி தனது பொருட்களை பார்வையிட வைத்தார். இதன் பின்னர், இவர் "மோடி கேர்ள்" என்று கவனிக்கப்பட்டார்.

விருது
------

2017ஆம் ஆண்டு அனைத்துலக பெண்கள் நாள் அன்று, இந்தியக் குடியரசுத் தலைவர் பிரணப் முகர்ஜி இவருக்கு புது தில்லியில் நாரி சக்தி விருது வழங்கினார். <

இறப்பு
------

இவர் 13 நவம்பர் 2017 அன்று தனது வீட்டில் இறந்து கிடந்தார்.  இது ஒரு தற்கொலை என்று முடிவு செய்யப்பட்டது.  நாகாலாந்து அரசாங்கத்தின் பெண்கள் வள மேம்பாட்டுத் துறை இந்த இரு சகோதரிகளின் வணிகத்திற்காக நன்றி தெரிவித்தது. PreciousMeLove (பி.எம்.எல்) மற்றும் நுங்ஷிபா கைவினைப்பொருட்கள் என இரண்டு வணிகங்கள் உள்ளன. பி.எம்.எல் பெண்களின் ஆடைகளையும், நுங்ஷிபா கைவினைப்பொருட்களையும் உருவாக்குகிறது.

மேற்கோள்கள்
-----------

1. 1 2 3  "A year after Nagaland entrepreneur's suicide, what lessons have we learnt?". *TNT-The NorthEast Today* (ஆங்கிலம்). 2018-11-14. 2019-02-15 அன்று மூலம் பரணிடப்பட்டது. 2020-04-25 அன்று பார்க்கப்பட்டது.
2. 1 2  "Made in Nagaland". *thevoiceoffashion.com* (ஆங்கிலம்). 2020-04-25 அன்று பார்க்கப்பட்டது.
3. ↑  "Investment of Rs 3,500 is now a successful first Naga Online Fashion Brand". *BookOfAchievers* (ஆங்கிலம்). 2020-04-25 அன்று பார்க்கப்பட்டது.
4. 1 2 3  "#PreciousMeLove: Zuboni Humtsoe dies at 28". *Eastern Mirror* (ஆங்கிலம்). 2017-11-14. 2020-04-25 அன்று பார்க்கப்பட்டது.
5. ↑  "Nari Shakti Awardees | Ministry of Women & Child Development | GoI". *wcd.nic.in*. 2020-04-06 அன்று பார்க்கப்பட்டது.
ஒரு தொலைத்தொடர்புப் பிணையம் உருவாக எவ்வாறு கணுக்கள் பிணைப்புகளால் ஒன்றுடன் ஒன்று இணைக்கப்பட்டுள்ளன என்பதற்கான எடுத்துக்காட்டு. இந்தக் காட்டில் மரக்கிளைகள் போன்ற வடிவமைப்புக் காட்டப்பட்டிருப்பினும் சுற்றுக்களை உள்ளடக்கிய பல பிணையங்களும் இருக்கின்றன.
**தொலைத்தொடர்பு வலையமைப்பு** அல்லது **தொலைத்தொடர்புப் பிணையம்** (*Telecommunication network*) என்பது தொலைவில் உள்ள இரு முனையக் கணுக்களிடையே தொலைத்தொடர்பு கொள்ள பயன்படுவதற்கான பல முனையக் கணுக்கள், பிணைப்புகள் மற்றும் ஏதேனும் இடைப்பட்ட கணுக்கள் ஆகியவற்றை உள்ளடக்கிய வலையமைப்பைக் குறிப்பதாகும். செலுத்துதல் பிணைப்புகள் கணுக்களை ஒன்றுடன் ஒன்று இணைக்கும். 

கணுக்கள் மின்சுற்று நிலைமாற்றல், தகவல் நிலைமாற்றல் அல்லது பொட்டல நிலைமாற்றல் போன்ற தொழினுட்பங்களைக் கொண்டு, சரியான சேரிட முனையக் கணுவினை அடைந்திட, குறிப்பலைகளை சரியான பிணைப்புகள் மற்றும் கணுக்கள் வழியே செலுத்துகின்றது. பிணையத்தில் உள்ள ஒவ்வொரு முனையத்திற்கும் தனக்கான தனிப்பட்ட பிணைய முகவரி|முகவரி வழங்கப்படுகிறது; இதனால் தகவல்களும் இணைப்புகளும் சரியான பெறுநருக்கு வழிசெலுத்தப்படுகிறது.

தொலைத்தொடர்பு வலையமைப்பு முக்கிய பயன்பாடானது ஒரு பயனரின் ஏதோ ஒரு வகையான தகவலை அந்த வலையமைப்பில் உள்ள வேறொரு நபருக்கு கொண்டு செல்லல் ஆகும். இந்த பயனர்களையே *தொலைத்தொடர்பு சந்தாதாரர்கள்* என்பர். சந்தாதாரர்கள் குரல், தரவு போன்ற பல விதமான தகவல் கொடுக்கவும், பெறவும் எண்ணியிருப்பர். இதனால் ஒரு தொலைத்தொடர்பு வலையமைப்பானது பல விதமான சேவைகளை செய்யும் வெவ்வேறு வலையமைப்பை கொண்டிருக்கும். இதில் பொதுவாக அனைத்து வகையான தொலைத்தொடர்பு வலையமைப்பிலும் கட்டாயம் இருக்க வேண்டிய முக்கிய மூன்று வலையமைப்புகள் மட்டும் பின்வருமாறு:

1. செலுத்துதல் (transmission)
2. இணைப்புமாற்றல் (switching)
3. குறிப்பலையிடல் (signalling)

  

தொலைத்தொடர்பில் உள்ள சில வலையமைப்புகளின் எடுத்துக்காட்டுகள்: 

* கணினி வலையமைப்புகள்
* இணையம்
* தொலைபேசிப் பிணையம்
* உலகளாவிய தொலையச்சுப் பிணையம்
**வீட்டுநெறி** என்பது **வீடுபேறு** அடையும் நெறி. இது சமயம் கூறும் நெறி. சமயம் சாராத் தமிழ்நெறியில் **‘வீடு’** பற்றிய கருத்து இல்லை. அறநெறி கூறும் திருக்குறள் அறம், பொருள், இன்பம் எனவும், வாழ்நெறி கூறும் தொல்காப்பியம் இன்பம், பொருன், அறம் எனவும் வாழ்வியலைக் காட்டுகின்றன. மேலுலகம் , அளறு  வானுறையும் தெய்வம் , துறக்கம்  போன்ற கருத்துக்கள் தமிழரிடம் இருந்தன. என்றாலும் மேலுலகம், கீழுலகம் இத்தகையது என்று தமிழ்நூல்கள் விளக்கவில்லை. எனவே வீட்டுநெறியைத் தமிழில் கூறலாமா என்னும் வினா 16 ஆம் நூற்றாண்டில் எழுப்பப்பட்டுள்ளது.

உடம்பை விட்ட உயிர் வாழும் இடம் சமயநெறியில் ‘வீடு’ எனப்படும். இது சிந்தையும் மொழியும் செல்லா நிலையினது. எனவே கண்டாரும், காண்பாரும் இல்லை. எனவே இதுபற்றிக் கூறலாமா என்னும் வினா சரியானதே.

மறைஞான தேசிகர் எழுதிய சிவதருமோத்தர உரை என்னும் நூலில் தமிழில் வீட்டுநெறி கூறலாமா என்னும் வினா எழுப்பப்பட்டு விடை சொல்லப்படுகிறது.

ஆளுடைய பிள்ளையார் இயற்றிய திருவுந்தியாரில் வீட்டுநெறி கூறப்பட்டுள்ளது. எனவே தமிழில் கூறலாம் என்று இந்த உரைநூல் குறிப்பிடுகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  திருக்குறள் 222
2. ↑  திருக்குறள் 255, 835, 919
3. ↑  திருக்குறள் 50
4. ↑  பெரும்பாணாற்றுப்படை 388
**சாட்டை** சமுத்திரக்கனி நடிப்பில் 2012 செப்டம்பரில் வெளிவந்த திரைப்படமாகும். இப்படத்தை தயாரித்தவர் இயக்குனர் பிரபு சாலமன். பிரபு சாலமனிடம் 'மைனா' படத்தில் இணை இயக்குநராக பணியாற்றிய அன்பழகன் இயக்கியிருக்கும் முதல் படம் இதுவாகும்.

கதை சுருக்கம்
-------------

மாவட்டத்திலேயே ஆண்டு தேர்ச்சி சதவீதத்தில் மிகவும் பின் தங்கிய அரசு பள்ளி ஒன்றுக்கு பணி மாற்றம் செய்யப்படும் இயற்பியல் ஆசிரியர் தயாளன் (சமுத்திரக்கனி), அந்த பள்ளியின் நிலையை மாற்ற தலைமை ஆசிரியர் (ஜூனியர் பாலையா) துணையோடு பல மாற்றங்களை செய்கிறார். துணை தலைமை ஆசிரியர் சிங்கபெருமாள் (தம்பி இராமைய்யா) உள்ளிட்ட மற்ற ஆசிரியர்கள் தயாளனின் நடவடிக்கைகளுக்கு எதிர்ப்பு தெரிவிக்கிறார்கள். தயாளன் தன் அணுகுமுறையால் மாணவர்கள் மத்தியில் மாற்றத்தை ஏற்படுத்துகிறார். மாணவர்களுக்குப் பிடித்த ஆசிரியராகவும் ஆகி விடுகிறார்.

பன்னிரண்டாம் வகுப்பு மாணவனான பழனி (யுவன்), தனது சக வகுப்பு மாணவி அறிவழகியை (மகிமா) காதலிப்பதாகச் சொல்லி அவருக்கு தொந்தரவு கொடுக்க, ஒரு கட்டத்தில் அறிவழகி விசம் குடித்துவிட்டு தற்கொலைக்கு முயற்சிக்கிறார். அறிவழகி விசம் குடித்ததற்குக் காரணம் ஆசிரியர் தயாளன் தான் என்று புரிந்துகொள்ளும் அறிவழகியின் குடும்பத்தார் தயாளனை அடித்து காவலர்களிடம் ஒப்படைக்கிறார்கள்.

மாணவியின் தற்கொலை முயற்சிக்குத் தான் காரணம் அல்ல என்பதை தயாளன் நிரூபித்து பல தடைகளை முறியடித்து அந்தப் பள்ளியை நல்ல நிலைமைக்கு கொண்டுவருகிறார்.

நடிகர்கள்
---------

* சமுத்திரக்கனி - தயாளன், ஆசிரியர்
* தம்பி ராமையா - சிங்கம் பெருமாள்
* யுவன் - பழனிமுத்து
* மகிமா நம்பியார் - அறிவழகி, மாணவி
* ஜூனியர் பாலையா - பாண்டியன், தலைமை ஆசிரியர்
* ஸ்வத்திகா - தயாளன் மனைவி
* பாண்டி - முருகன்
* பிரேம்
* ஜீவா ரவி
* டோனி கிருஷ்டோபர்

இசை
---

இத்திரைப்படத்திற்கு டி. இமான் இசையமைத்துள்ளார். யுகபாரதி பாடல்களை எழுதியுள்ளார்.

விருதுகள்
---------

| விருது | வகை | பரிந்துரை | தீர்வு |
| --- | --- | --- | --- |
| இரண்டாவது தென் இந்திய உள்நாட்டு திரைப்பட விருதுகள் | துணை நடிகருக்கான சிறந்த நடிகர் விருது | தம்பி ராமையா | வார்ப்புரு:பரிந்துரை |

வெளி இணைப்புகள்
---------------

1. http://www.saattaimovie.com/

| * பா
* உ
* தொ
பிரபு சாலமனின் திரைப்படங்கள் |
| --- |
| இயக்கியவை | 

|  |  |
| --- | --- |
| 1990களில் | 
* *கண்ணோடு காண்பதெல்லாம்* (1999)

 |
| 2000களில் | 
* *உசிரே* (2001) (கன்னடம்)
* *கிங்* (2002)
* *கொக்கி* (2006)
* *லீ* (2007)
* *லாடம்* (2009)

 |
| 2010களில் | 
* *மைனா* (2010)
* *கும்கி* (2012)
* *கயல்* (2014)
* *தொடரி* (2016)

 |

 |
| தயாரித்தவை | 
* *சாட்டை* (2012)

 |


1. ↑  "Audio Beat: Saattai". The Hindu. 8 September 2012. 21 September 2012 அன்று பார்க்கப்பட்டது.
[*தொடர்பிழந்த இணைப்பு*]
The TR-1 reconnaissance/surveillance aircraft.
The *2001 Mars Odyssey Spacecraft* used spectrometers and imagers to hunt for evidence of past or present water and volcanic activity on Mars.
பரந்த பொருளில் **தொலையுணர்தல்** (Remote Sensing) என்பது, பொருள் அல்லது தோற்றப்பாடு ஒன்றுடன் நெருக்கமான தொடர்பு எதுவும் இல்லாமலேயே தொலை தூரத்திலிருந்து அது பற்றிய தகவல்களைத் திரட்டுதலைக் குறிக்கும். இது பொதுவாக வானூர்திகள், விண்கலங்கள், செய்மதிகள், கப்பல்கள் போன்றவற்றில் இருந்து செய்யப்படுகின்றது. நடை முறையில், பல வகையான கருவிகளைப் பயன்படுத்தி, ஒரு குறிப்பிட்ட பொருள் அல்லது இடத்துக்கு அப்பால் இருந்து, அது பற்றிய தகவல்களைத் திரட்டுவது தொலையுணர்தல் எனப்படுகின்றது. ஆகவே, புவி அவதானிப்பு மற்றும் வானிலைச் செய்மதிச் சேகரிப்பு மேடைகள், கடல் மற்றும் வளி மண்டல அவதானிப்பு மேடைகள், உயரொலி முறை மூலம் கருத்தரிப்பை அவதானித்தல் போன்றன எல்லாம் தொலையுணர்தலுக்கான எடுத்துக் காட்டுகள் ஆகும்.

எனினும் இச்சொல்லின் தற்காலப் பயன்பாடு, பொதுவாகப் படவாக்க உணர் நுட்பங்களைப் பயன்படுத்துவதையே குறிக்கிறது. இங்கு வானூர்திகள், விண்கங்கள், செய்மதிகள் அல்லது வேறிடங்களில் பொருத்தப்பட்ட கருவிகள் பயன்படுகின்றன. மருத்துவப் படவாக்கம் போன்ற பிற படவாக்கத் துறைகள் இதிலிருந்தும் வேறுபட்டவையாகவே கருதப்படுகின்றன.

தொலையுணர்தலில், நேரடித் தொலையுணர்தல், மறைமுகத் தொலையுணர்தல் என இரு வகைகள் உண்டு. மறைமுகத் தொலையுணர்தலில், உணரிகள், பொருளினால் வெளிவிடப்படும் அல்லது தெறிக்கப்படும் இயற்கைக் கதிர்வீச்சை உணர்ந்தறிகின்றன. மறைமுக உணரிகளால் உணரப்படும் மிகப் பொதுவான கதிர்வீச்சு சூரிய ஒளி ஆகும். சாதாரண நிழற்படக் கருவிகள், அகச்சிவப்புக் கதிர்க் கருவிகள், ரேடியோமானிகள் என்பன மறைமுகத் தொலையுணரிகளுக்கு எடுத்துக்காட்டுகள் ஆகும். நேரடித் தொலையுணர்தலில் கருவிகள் தாமே கதிர்வீச்சை வெளியிட்டுப் பொருட்களையும், இடங்களையும் துருவுகின்றன. ராடார்கள் நேரடித் தொலையுணர்தலுக்கு எடுத்துக்காட்டு ஆகும்.
**எல். இரேவணசித்தைய்யா** (*L. Revanasiddaiah*) 1965 ஆம் ஆண்டு இந்தியக் காவல் பணி தொகுதியைச் சேர்ந்த கர்நாடக முன்னாள் இந்திய காவல்துறை அதிகாரி ஆவார். கர்நாடக மாநில காவல்துறையின் தலைமை இயக்குநராகவும், காவல்துறைத் தலைவராகவும் பணியாற்றினார். மேலும் மத்திய புலனாய்வுப் பிரிவின் கூடுதல் இயக்குநராகவும் பணியில் இருந்தார். 14-04-1997 முதல் 18-11-1999 வரை பெங்களூர் நகர காவல்துறை ஆணையராகவும் இருந்தார். காவல்துறை ரோந்துப் பிரிவுகளான ஒய்சால, மக்கள சகாயவாணி மற்றும் வனிதா சகாயவாணி ஆகிய குழந்தைகள் மற்றும் பெண்கள் உதவி மையங்களை அறிமுகப்படுத்துவதற்கு இவர் பொறுப்பேற்றார். தற்போது மனித கண்ணியத்தை மீட்டெடுப்பதற்கான அறக்கட்டளையின் தலைவராக உள்ளார். இது துன்புறுத்தப்பட்ட குழந்தைகள் மற்றும் குற்றவாளிகளின் குடும்பங்களைச் சேர்ந்த பெண்களின் சேவையில் ஈடுபடும் ஓர் அரசு சாரா அமைப்பாகும். இரேவணசித்தய்யா 1980 ஆம் ஆண்டில் புலனாய்வுத் துறையில் சிறந்து விளங்கியதற்காக முதலமைச்சரின் தங்கப் பதக்கத்தையும், சிறந்த சேவைக்கான குடியரசுத் தலைவரின் தங்கப் பதக்கத்தையும், 1984 ஆம் ஆண்டு சிறப்பான சேவைக்கான குடியரசுத் தலைவரின் பதக்கத்தையும் பெற்றார்.

மேற்கோள்கள்
-----------

1. ↑  "Past Commissioners of Bangalore City Policy". Bangalore City Police Commissionerate. 19 July 2016 அன்று மூலம் பரணிடப்பட்டது. 5 July 2016 அன்று பார்க்கப்பட்டது.
2. ↑  "About L. Revanasiddaiah". Siddaganga Public School. 5 July 2016 அன்று பார்க்கப்பட்டது.
3. ↑  "A family for life". 18 August 2016 அன்று மூலம் பரணிடப்பட்டது. 5 July 2016 அன்று பார்க்கப்பட்டது.
4. ↑  "About L. Revanasiddaiah". Siddaganga Public School. 5 July 2016 அன்று பார்க்கப்பட்டது.
**இராபர்ட் ஆண்டர்சன்**  அவர்கள் 1806 ஆம் ஆண்டு சென்னை அரசாங்க அலுவலராக நியமிக்கப்பட்டார்.

கல்வி
-----

இங்கிலாந்தில் உள்ள ஹார்ட்போர்டில் கிழக்கிந்திய கம்பெனிக் கல்லூரியில் கல்வி பயின்றார். அக்கல்லூரியில் படிக்கும் மாணவர் இந்திய மொழி ஒன்றினைப் படிக்க வேண்டும். அப்படிப் படித்ததால் தென்னிந்தியாவில் இவர் வேலை பார்க்க வாய்ப்பளித்தது.

பதவிகள்
-------

1817 ஆம் ஆண்டில் இந்திய அரசின் பர்சிய மொழிபெயர்ப்பாளரானார். 1818 ஆம் ஆண்டு முதல் 1820 ஆம் ஆன்டு வரை கல்லூரியின் ஆட்சிக் குழுவில் உறுப்பினராக இருந்தார்.

தமிழ்ப் பணி
-----------

இவர் ஆங்கிலத்தில் தமிழ் இலக்கண நூல் ஒன்றை எழுதியுள்ளார். அதன் கொடுந்தமிழ் பெயர் கொடுந்தமிழ் அல்லது பேச்சுத்தமிழ் விதிகளோடு கூடிய தமிழ் இலக்கண அடிப்படைகளும், செந்தமிழ் அல்லது மொழியின் அழகிய நடைப் பற்றிய அறிமுகமும் என்பதாகும். இந்நூல் 1821 ஆம் ஆண்டு இலண்டனில் அச்சிடப்பட்டது.

பார்வை நூல்
-----------

1. ↑  ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம், 2௦03

1. ↑  ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம், 2௦03
தமிழ் எண்கள், இந்தோ அரேபிய எண்கள் இரண்டையும் பயன்படுத்தும் ஒரு மைல்கல் (தஞ்சாவூர் அருங்காட்சியகம்)
**தொலைவுக்கல்** என்பது போக்குவரத்துப் பாதையில் அடுத்துள்ள முக்கிய ஊருக்கான தொலைவைக் காண்பிப்பதற்காக நடும் ஒரு கல்லாகும். இந்தக் கல்லில் அடுத்துள்ள முக்கிய ஊரின் பெயரும் அதன் கீழ் அந்தக் கல்லிலிருந்து குறிப்பிடப்பட்ட முக்கிய ஊருக்கான தொலைவும் கிலோமீட்டர் அளவில் தரப்பட்டிருக்கும்.

இந்தியாவில் பல மொழிகள் பயன்பாட்டிலுள்ளதால், அந்தக் கல்லில் கல் நடப்பட்டுள்ள மாநிலப் பகுதியின் பயன்பாட்டிலுள்ள மொழியிலும் அதன் கீழ் ஆங்கிலத்திலும் ஊரின் பெயர் இடம் பெற்றிருக்கும். சில கற்களில் பயன்பாட்டிலுள்ள மேலும் சில மொழிகளும் குறிக்கப்பட்டிருக்கும். அதன் கீழ் தொலைவு கிலோ மீட்டர் அளவில் குறிக்கப்பட்டிருக்கும். இவை முதன்மைத் தொலைவுக்கற்களாகும். முன்பு இக்கற்களில் பிரித்தானிய அளவை முறையில் நீண்ட தொலைவுகளை அளக்கப் பயன்படும் மைல் நீள அலகு கணக்கில் குறிப்பிட்டதால் மைல் கற்கள் என்று அழைக்கப்பட்டு வந்தன. இரு முதன்மைக் கற்களுக்கிடையில், குறிப்பிட்ட இடைவெளியில் சிறிய அளவிலான கற்கள் நடப்பட்டிருக்கின்றன.

தருமபுரி அகழ்வைப்பகத்தில் உள்ள அதியமான் பெருவழிக்கல்

இந்தியாவில் தொலைவுக் கற்கள்
---------------------------

### வரலாறு

தமிழகத்தின் பழங்காலத்தில் போக்குவரத்துக்காக இருந்த பெருவழிகளில் அடையவேண்டிய ஊரின் தொலைவை அறியக்கூடியவாறாக தொலைவுக் கற்கள் அமைக்கப்பட்டன. இதில் இவ்வளவு தொலைவு எனபது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் தொலைவுக்கல்லில் குழிகள் போன்ற குறியீடுகளாகவும் காட்டப்பட்டிருந்தன.

மஞ்சள், வெள்ளை நிறங்களைக் கொண்ட தேசிய நெடுஞ்சாலையின் மைல்கல்
### இந்தியாவில் தற்கால தொலைவுக் கற்கள்

இந்தியாவில் சாலைகளானவை தேசிய நெடுஞ்சாலை, மாநில நெடுஞ்சாலை, மாவட்ட சாலை, ஊரகச் சாலை என்று பல்வேறு வகைகளாக உள்ளன. இந்த சாலைகளை எந்த சாலைகள் என அடையாளம் காணும் வகையில் மைல் கற்களில் வண்ணங்கள் தீட்டப்பட்டுள்ளன. தேசிய நெடுச்சாலையின் தொலைவுக் கற்களில் மஞ்சளும், வெள்ளையும் தீட்டப்பட்டதாகவும், மாநில நெடுஞ்சாலைக் கற்களில் பச்சையும், வெள்ளையும் பூசப்பட்டதாகவும், மாவட்ட சாலைக் கற்களில் நீலமும், வெள்ளையும் பூசப்பட்டதாகவும், ஊரகச் சாலைகளானவை இளஞ்சிவப்பு அல்லது கருப்பு வெள்ளைக் கோடு கொண்டவையாகவும் இருக்கின்றன.

விக்கிமீடியா பொதுவகத்தில்,  
 ***மைல்கற்கள்***   
என்பதின் ஊடகங்கள் உள்ளன.

மேற்கோள்கள்
-----------

1. ↑   உலகிற்கே வழிகாட்டும் பண்டை தமிழகத்தின் மைல்கற்கள் - ஒரு சுவாரஸ்ய பயணம்!
2. ↑   டிங்குவிடம் கேளுங்கள்: மைல்கற்கள் பல வண்ணங்களில் இருப்பது ஏன்?இந்து தமிழ், 2020 மார்ச் 11
எத்திலீனின் ஒட்டு மொத்த எலெக்ட்ரான்கவர் கூட்டுவினை 
கரிம வேதியியலில், **இலத்திரன்கவர் கூட்டுவினை** அல்லது **எலெக்ட்ரான்கவர் கூட்டுவினை** (*electrophilic addition*) என்பது இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு பெரிய கூட்டுப்பொருளை உருவாக்கும் கூட்டு வினையாகும். இவ்வினையில் ஒரு வேதிச்சேர்மத்தின் பை பிணைப்பு (π) உடைந்து இரண்டு புதிய சிக்மா பிணைப்புகள் (σ) பிணைப்புகள் உருவாகின்றன. இலத்திரன்கவர் கூட்டுவினையில் ஈடுபடும் வினைவேதிமத்தில் ஓர் இரட்டைப் பிணைப்பு அல்லது ஒரு முப்பிணைப்பு இருத்தல் கட்டாயமாகும்.

வினையில் உருவாகும் மின்கவரி X+ இலத்திரன் அதிகம் பெற்றுள்ள நிறைவுறாத C=C பிணைப்புடன் சேர்ந்து சகப் பிணைப்பு உருவாவதே இவ்வினை நிகழ்வதற்கான உந்து சக்தியாகும். X இன் நேர்மின் சுமை கார்பன்–கார்பன் பிணைப்புக்கு மாற்றப்பட்டு C-X பிணைப்பு உருவாகும்போது கார்போநேரயனி உருவாகிறது.

எலெக்ட்ரான்கவர் கூட்டுவினை வினை வழிமுறை
இலத்திரன்கவர் கூட்டுவினையின் இரண்டாவது படி நிலையில் நேர் மின்சுமை கொண்ட இடைநிலை சேர்மம் இலத்திரன் மிகுந்திருக்கும் எதிர்மின் சேர்மம் (Y) உடன் சேர்ந்து இரண்டாவது சகப்பிணைப்பை உருவாக்குகிறது.

படி 2 இல் நிகழும் வினை, ஒரு SN1 வகை வினையில் காணப்படும் அதே அணுக்கருத் தாக்குதல் செயல்முறை வினையாக அறியப்படுகிறது. இலத்திரன்கவரியின் மிகச்சரியான தன்மையும் நேர் மின்சுமை கொண்ட இடைநிலை அயனியின் தன்மையும் எப்போதும் தெளிவாக இருப்பதில்லை. அவை வினைபடுபொருள்களையும் வினைநிகழும் நிபந்தனைகளையும் சார்ந்து இருக்கிறது.

கார்பனுக்கு சமச்சீரில்லா எல்லா கூட்டு வினைகளிலும் தலத்தேர்வு முக்கியப் பங்குவகிக்கிறது. பெரும்பாலும் இது மார்கோவ்னிக்காவ் விதியைக் கொண்டே தீர்மானிக்கப்படுகிறது. கரிமபோரேன் சேர்மங்கள் எதிர் மார்க்கோவ்னிக்காவ் கூட்டுவினையைத் தருகின்றன. அரோமாட்டிக் வகை சேர்மங்கள் மீதனான இலத்திரன்கவர் தாக்குதலால் ஒரு கூட்டுவினை நிகழ்வதற்குப் பதிலாக இலத்திரன்கவர் அரோமாட்டிக் பதிலீட்டுவினை நிகழ்கிறது.

முக்கிய இலத்திரன்கவர் கூட்டு வினைகள்
------------------------------------

ஆல்க்கீன்கள் வினைமுகவருடன் புரியும் எலக்ட்ரான் கவர் கூட்டு வினைகளில் குறிப்பிடத்தகுந்த சில வினைகள் :

* ஆலசன் கூட்டு வினைகள்: X2
* ஐதரோஆலசனேற்றம்: HX
* நீரேற்ற வினைகள்: H2O
* ஐதரசனேற்ற வினைகள்: H2
* ஆக்சிபாதரசனேற்ற வினை : பாதரச அசிட்டேட்டு, நீர்
* ஐதரோபோரேனேற்ற - ஆக்சிசனேற்ற வினைகள்: இருபோரேன்
* பிரின்சு வினை: பார்மால்டிகைடு தண்ணீர்

மேற்கோள்கள்
-----------

1. ↑  March Jerry; (1985). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7
**வீணா** (Veena) (1926 சூலை 4 - 2004 நவம்பர் 14) **வீணா குமாரி** என்றும் அழைக்கப்படும் இவர், ஒரு இந்திய நடிகையாவார். இவரது உண்மையான பெயர் **தாஜூர் சுல்தானா** என்பதாகும். இவர், தனது 41 ஆண்டுகள் (1942-1983) தொழில் வாழ்க்கையில் 70க்கும் மேற்பட்ட திரைப்படங்களில் நடித்துள்ளார்.

ஆரம்பகால வாழ்க்கை மற்றும் பின்னணி
---------------------------------

தாஜூர் சுல்தானாவாக 1926 சூலை 4 அன்று பிரித்தானிய இந்தியாவின் (தற்போது பாக்கித்தான்) பலூசிஸ்தான் மாகாணத்தின் குவெட்டாவில் பிறந்தார். ஒரு கட்டத்தில், இவரது குடும்பம் லாகூருக்கு மாறியது. இவர் லாகூரின் சுனா மண்டியைச் சேர்ந்தவர்.  இவர் நடிகர் அல் நசீர் என்பவரை 1947இல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர்.

தொழில்
------

இந்தியப் பிரிப்புக்கு முந்தைய படங்களில் கதாநாயகி வேடங்களில் நடிக்கத் தொடங்கினார். *கரிப்*, *காவந்தி* (1942) ஆகிய படங்களில் தனது பதினாறு வயதில் அறிமுகமானார். *கரிப்* உருது மொழியிலும், *காவந்தி* பஞ்சாபியிலும் தயாரிக்கப்பட்டு மெஹபூப் கான் என்பவர் இயக்கியிருந்தார். *கரிப்*, படத்தில் இவர் லதா என்ற கதாப்பாத்திரத்தில் நடித்தார். *காவந்தி* படத்தில் நாயகனாக நடித்த ஷியாம் என்பவருக்கு கதாநாயகியாக நடித்தார். இந்தியப் பிரிப்புக்கு முந்தைய இந்தி மற்றும் உருது படங்களில் நடித்ததற்காக இவர் பிரபலமானார். திரைப்படங்களில் இவரது ஆரம்ப ஆண்டுகள் *நஜ்மா* (1943), *பூல்* (1945) மற்றும் *ஹுமாயூன்* (1945) போன்ற படங்களுடன் இருந்தன. இந்தியப் பிரிவினைக்கு முன்னர் இவரது கடைசி படம் *ராஜ்புதானி* (1946), இதில் இவர் ஒரு துணை வேடத்தில் நடித்தார். பிரிவினைக்குப் பிறகு இவர் இந்தியாவில் இருக்க முடிவு செய்தார். மேலும் 1940கள், 1950கள், 1960கள், 1970கள், 1980களின் முற்பகுதி வரை இவர் நடித்தார். *ஹலகு* (1956), *சல்தி கா நாம் காடி* (1958), *காகாஸ் கே பூல்* (1959), *தாஜ்மஹால்* (1963) (இதற்காக சிறந்த துணை நடிகைக்கான பிலிம்பேர் விருதைப் பெற்றார்), *டோ ரஸ்தே* (1969), *பக்கீசா* (1972). *ரசியா சுல்தான்* (இதில் இவர் பேரரசி ஷா துர்கானாக நடித்தார்) (1983) போன்ற வெளியீட்டிற்குப் பிறகு 1983 ஆம் ஆண்டில் இவர் ஓய்வு பெற்றார்.

இறப்பு
------

திரையுலகிலிருந்து 21 வருட ஓய்வுக்குப் பிறகு 2004ஆம் ஆண்டில் மும்பையில் தனது 78 வயதில் இறந்தார்.

மேற்கோள்கள்
-----------

1. ↑  *Veena Profile*, Cineplot, 14 March 2016, 14 March 2016 அன்று பார்க்கப்பட்டது

* Veena Profile cineplot

வெளி இணைப்புகள்
---------------

* ஐ.எம்.டி.பி இணையத்தளத்தில் வீணா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* Israel
* United States

 |
**சாட்சர் ஏரி** (Satsar Lake) என்பது சம்மு காஷ்மீர் மாநிலத்தில் காந்தர்பல் மாவட்டத்தில் காஷ்மீர் பள்ளத்தாக்கில் 7 அல்பைன் ஏரிகளைக் கொண்ட ஒரு பெரிய ஏரி ஆகும்.

புவியியல்
---------

சட்சார் ஏரியில் காணப்படும் அல்பைன் பூக்கள்
சாட்சர் ஏரியானது ஒன்றோடு ஒன்று தொடர்புடைய அடுக்கு முறையிலான ஏரிகளின் இணைப்பானது ஆகும். இந்த ஏரிகளானது ஒரு குறுகிய அல்பைன் பள்ளத்தாக்கில் வடக்கிலிருந்து தெற்காக 4 கிலோமீட்டர் (2.5 மைல்) தொலைவிற்கும் அகலவாக்கில் 1 கிலோமீட்டர்(0.62 மைல்) தொலைவிற்கும் பரவியுள்ளது. இது துலைல் பள்ளத்தாக்கு மற்றும் சிந்து பள்ளத்தாக்கு ஆகியவற்றுக்கிடையேயான இயற்கை மலையிடைக் கனவாயாக இருக்கிறது. 
கங்காபால் ஏரி மற்றும் நுண்ட்கோல் ஏரி ஆகியவை சாஜிபால் கனவாய்க்கு (4,041 மீட்டர் அல்லது 13,258 அடி) எதிர்புறமாக அமைந்துள்ளது. சாட்சர் ஏரிகனானவை கால்நடைகளின் மேய்ச்சல்காரர்களின் இருப்பிடமாகவும், சுற்றுலாப் பயணிகளின் முகாமிடும் இடமாகவும் அமைந்துள்ள பசும்பச்சைப் புல்வெளிகளால் சூழப்பட்டதாக இருக்கிறது. நாரங் மற்றும் நண்ட்கோல் ஆகியவை கோடைகாலத்தின் அருகாமையில் உள்ள வாழிடப் பகுதியாகவும் மலையேறுபவர்களின் முகாம் அமைக்கப்படும் அடிவாரமாகவும் இப்பகுதி விளங்குகிறது.

சாட்சர் ஏரியானது முதன்மையாக பனி உருகுவதால் ஏற்பட்டது. கோடை மற்றும் இலையுதிர் காலத்தின் பிற்பகுதிகளில், இரண்டு அல்லது மூன்று ஏரிகள் வறண்டு விடுகிறது.

மேற்கோள்கள்
-----------

1. ↑  "Hidden Lakes of Kashmir". IndianTrekking.com. 10 July 2012 அன்று பார்க்கப்பட்டது.
2. ↑  Wood, Levison (2016-01-04) (in en). *Walking the Himalayas: An adventure of survival and endurance*. Hodder & Stoughton. பன்னாட்டுத் தரப்புத்தக எண்:9781473626270. .
3. ↑  Stacey, Allan (1988). *Visiting Kashmir*. Hippocrene Books. பக். 111. பன்னாட்டுத் தரப்புத்தக எண்:9780870525681. .
4. ↑  Sharma, Shiv (2008). *India – A Travel Guide*. Diamond Pocket Books (P) Ltd. பக். 212. பன்னாட்டுத் தரப்புத்தக எண்:9788128400674. .
**ஐக்கிய நாடுகளில் வீட்டோ அதிகாரம்** (*United Nations Security Council veto power*) எனப்படுவது ஐக்கிய நாடுகள் பாதுகாப்பு சபையில் நிரந்தர உறுப்பு நாடுகளாக இருக்கும் சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து), ஐக்கிய அமெரிக்கா ஆகிய ஐந்து நாடுகள் கொண்டுள்ள சிறப்பு அதிகாரம் ஆகும். இரண்டாம் உலகப்போரின் வெற்றிக்கு இந்த 5 நாடுகளின் பங்கு வெளியுலகுக்குத் தெரிய வந்ததால் ஐநா அமைக்கப்பட்ட 1946 ஆம் ஆண்டு முதல் வீட்டோ (தடுத்து நிறுத்தும்) அதிகாரம் பெற்ற நாடுகள் என்ற சிறப்பை இந்நாடுகள் பெறுகின்றன. இந்த அதிகாரத்தை ஐ நா பாதுகாப்பு சபையின் பச்சை அறிக்கை (The green papers of U N Security Council) தெளிவுபட அறிவித்துள்ளது. இதன்படி பாதுகாப்பு சபையின் பெரும்பான்மை உறுப்பினர்களின் (இதர உறுப்பு நாடுகள்) ஆதரவு பெற்றிருந்தாலும் இந்த 5 நாடுகளின் எவரேனும் ஒருவர் எதிர்ப்பு தெரிவித்து வாக்களித்தால் அந்தத் தீர்மானம் தோல்வியடையும் என்று ஐ நா சட்ட பிரிவு 27 ல் வரையறுக்கப்பட்டுள்ளது.

ஐ நா பாதுகாப்பு சபையின் நிரந்தர உறுப்பினர்களாக இருக்கும் வீட்டோ அதிகாரம் பெற்ற நாடுகளின் தேசியக் கொடிகள்:

* சீனா
* பிரான்சு
* உருசியா
* ஐக்கிய இராச்சியம்

* ஐக்கிய அமெரிக்கா

மேற்கோள்கள்
-----------

1. ↑  "ஐ நா gbshshshsjshஅறிக்கை", *ஐ நா பச்சை அறிக்கை*, ஐ நா பாதுகாப்பு சபை, 2009-02-05 அன்று பார்க்கப்பட்டது
இயற்பியலில் **வீடுமன்-ஃபிரான்சு விதி** (Wiedmann-France law ) என்பது ஒரு குறிப்பிட்ட வெப்ப நிலையில், ஒரு மாழையின் (உலோகத்தின்) வெப்பக் கடத்தற் திறனும், அதன் மின்கடத்தற் திறனும் ஒரே விகிதம் கொண்டதாக இருக்கும் என்னும் விதி. ஒரு மாழையின் வெப்பக் கடத்துமையை (வெப்பக்கடத்தற் திறனை) (*κ*) ("கப்பா") என்றும், மின்கடத்துமையை (*σ*) ("ஃசிக்மா") என்றும் கொண்டால் அவற்றின் விகிதம் வெப்பநிலையாகிய (*T*) என்பதற்கு நேர் சார்புடையதாக இருக்கும்

{\displaystyle {\frac {\kappa }{\sigma }}=LT}
இச்சமன்பாட்டில் *L* என்னும் நேர்சார்பை சமன்பாடாக ஆக்கும் மாறிலி இலாரென்சு எண் (Lorentz number) எனப்படும். அது

{\displaystyle L={\frac {\kappa }{\sigma T}}={\frac {\pi ^{2}}{3}}\left({\frac {k\_{B}}{e}}\right)^{2}=2.44\times 10^{-8}\,\mathrm {W\,\Omega \,K^{-2}} .}
வைடுமன்-ஃபிரான்சு விதியை குசுத்தாவ் ஐன்ரிஃகு வீடுமன் (Gustav Heinrich Wiedemann) என்பாரும் உரூடோல்ஃபு ஃபிரான்சு (Rudolph Franz) என்பாரும் 1853 இல் செய்முறைவழிக் கண்டுபிடித்த ஓர் சமன்பாடு. அதாவது ஒரு குறிப்பிட்ட வெப்பநிலையில் அந்த விகிதம் பல மாழைகளுக்கும் ஒன்றே என்று கண்டுபிடித்தனர். ஆனால், வெப்பத்தால் மாறுபடும் தன்மையையும் அந்தச் சமன்பாட்டில் வெப்பத்தோடு தொடர்புபடுத்தும் இலாரென்சு எண்ணையும் இலூடுவிகு இலாரன்சு (Ludvig Lorenz) 1872 இல் கண்டுபிடித்தார். வெப்பத்தைக் கடத்தவும் மின்னாற்றலைக் கடத்தவும் எதிர்மின்னிகள் உதவும்கின்றன. எதிர்மின்னிகளின் ஓட்டத்தை வெப்பத்தால் அதிர்ந்தலையும் அணுக்கள் அலைக்கழிக்கின்றன (தடை ஏற்படுத்துகின்றன). எனவே வெப்பக்க்கடத்துமையும், மின் கடத்துமையும் ஒரே விகிதத்தில் இருக்கும் என்பதே அடிப்படைக் கருத்து.

அடிக்குறிப்புகளும் மேற்கோள்களும்
--------------------------------

1. ↑  Jones, William; March, Norman H. (1985). *Theoretical Solid State Physics*. Courier Dover Publications. பன்னாட்டுத் தரப்புத்தக எண்:0-486-65016-2. .
2. ↑  Franz, R.; Wiedemann, G. (1853). "Ueber die Wärme-Leitungsfähigkeit der Metalle" (in German). *Annalen der Physik* **165** (8): 497–531. doi:10.1002/andp.18531650802. Bibcode: 1853AnP...165..497F.
**கொடுகொட்டி** என்பது சிவபெருமான் வேடம் பூண்டு ஆடப்படும் ஆட்டங்களில் ஒன்று. சிவபெருமான் முப்புரத்தை எரித்தபோது, அது எரிமூண்டு எரிவதைக் கண்டு வெற்றி மகிழ்ச்சியினாலே கைகொட்டி நின்று ஆடிய ஆடல் இது. தீப்பற்றி எரிவதைக் கண்டு மனம் இரங்காமல் கைகொட்டியாடியபடியால் ‘கொடுகொட்டி’(கொடுங்கொட்டி) என்னும் பெயர் பெற்றது. கொட்டிச் சேதம் என்றும் இதற்குப் பெயர் உண்டு. கொடுகொட்டி என்ற இசைக்கருவியும் உண்டு. சிவபெருமானுக்கு எட்டு கைகள் என்றும், ஒரு கையில் துடியையும், இரண்டு கையில் தோளில் மாட்டியுள்ள முழவையும் முழக்கிக்கொண்டு பல் வேறு உருவங்களைப் காட்டி அவன் நடனம் ஆடுவதாக ஒரு கற்பனை.   

இந்தக் கற்பனையை விளக்கும் ஆட்டம் 'கொடுகொட்டி' ஆட்டம்.

சிலப்பதிகாரம்
-------------

சிலப்பதிகாரத்தில் மாதவி ஆடிய பதினோரு வகை ஆடல்களில் கொடுகொட்டி எனற ஆடலும் குறிப்பிடப்படுகிறது.

"பாரதி யாடிய பாரதி யரங்கத்துத்   

திரிபுர மெரியத் தேவர் வேண்ட   

எரிமுகப் பேரம் பேவல் கேடப்   

உமையவள் ஒருதிற னாக வோங்கிய   

இமையவண் ஆடிய கொடுகொட்டி யாடல்"-

கலித்தொகை
---------

இந்த ஆடலுக்கு நான்கு உறுப்புகள் உண்டு. இவ்வாடலில் உட்கு(அச்சம்), வியப்பு, விழைவு(விருப்பம்), பொலிவு(அழகு) என்னும் குறிப்புகள் அமைந்திருக்கும் என்று கூறும் செய்யுளை நச்சினார்கினியர் தமது கலித்தொகை உரையில் மேற்கோள் காட்டுகிறார். 

"கொட்டி யாடற் றோற்றம் ஒட்டிய   

உமையவள் ஒருபா லாக ஒருபால்   

இமையா நாட்டத்து இறைவன் ஆகி   

அமையா உட்கும் வியப்பும் விழைவும்   

பொலிவும் பொருந்த நோக்கிய தொக்க   

அவுணர் இன்னுயிர் இழப்ப அக்களம்   

பொலிய ஆடினன் என்ப" 

என்பது அச்செய்யுள்.

இவற்றையும் காணவும்
------------------

* சைவத் திருமுறைகளில் குறிப்பிடப்படும் இசைக்கருவிகள்

மேற்கோள்கள்
-----------

1. ↑  மயிலை சீனி வேங்கடசாமி, தமிழர் வளர்த்த அழகு கலைகள்
2. ↑  
படுபறைப் பல இயம்பம் பல் உருவம் பெயர்த்து நீ  

கொடுகொட்டி ஆடுங்கால் கோடு உயர் அகல் அல்குல்  

கொடிபுரை நுசும்பினாள் கொண்ட சீர் தருவாளோ - கலித்தொகை கடவுள் வாழ்த்து
3. ↑  சிலம்பு கடலாடு காதை, 39-44

* வெ. நீலகண்டன். (2011). வாழ்விழந்து வரும் கிராமிய இசைக் கருவிகள். சென்னை: பிளக்கோல் பதிப்பகம்.
1694இல் நிறுவப்பட்ட நடுவண் வங்கி, இங்கிலாந்து வங்கி.
**நடுவண் வங்கி** (central bank), **ரிசர்வ் வங்கி**  (reserve bank), அல்லது **நாணய ஆணையம்**  (monetary authority) அல்லது **மத்திய வங்கி** எனப்படுவது ஒரு அரசின் நாணயம், பணப்புழங்கல், மற்றும் வட்டி வீதங்களை மேலாண்மை செய்கின்ற பொதுத்துறை அமைப்பாகும். நடுவண் வங்கிகள் வழக்கமாக தங்கள் நாட்டில் செயல்படுகின்ற வணிக வங்கி அமைப்பை மேற்பார்வையிடும் பொறுப்பையும் கொண்டுள்ளன. ஓர் வணிக வங்கிக்கு எதிராக நடுவண் வங்கிக்கு நாட்டில் புழங்கும் பணத்தின் அடித்தளத்தை உயர்த்துவதில் ஏகபோக உரிமை உள்ளது; இந்த வங்கி அச்சடித்து வெளியிடும் நாணயத் தாள்கள் சட்டப்படி செல்லுபடியாகும். தெற்காசியாவில் எடுத்துக்காட்டுகளாக  இந்திய ரிசர்வ் வங்கி மற்றும் இலங்கை மத்திய வங்கிகளைக் கூறலாம். 

வட்டி வீதங்களை ஏற்றியிறக்கியும், பண இருப்புத் தேவைகளை வரையறுத்தும், நிதி நெருக்கடிகளின் போது  வங்கித் துறைக்கு கடைசி கடன்வழங்குபவராக செயல்பட்டும் நாட்டின் பணப்புழங்கலை (பணவியல் கொள்கை) மேலாண்மை செய்தலே நடுவண் வங்கியின் முதற்கடமை ஆகும். நடுவண் வங்கிகளுக்கு பொதுவாக மேற்பார்வையிடும் அதிகாரங்களும் கொடுக்கப்படுகின்றன; வங்கிகளின் மூடல்கள், வணிக வங்கிக்களுக்கான தீவாய்ப்புக்களைக் குறைத்தல் மற்றும் பிற நிதிய நிறுவனங்கள் பொறுப்பில்லாத அல்லது ஏமாற்று வழிகளில் செயல்படுவதை தடுத்தல் போன்ற நோக்கங்களுக்காக இந்த அதிகாரங்கள் அரசினால் வழங்கப்பட்டுள்ளன.. பெரும்பாலான வளர்ச்சியுற்ற நாடுகளின் நடுவண் வங்கிகள் அரசியல் குறுக்கீடுகள் இன்றி தனித்துச் செயல்படும் வகையில் நிறுவன அமைப்பு வடிவமைக்கப்பட்டுள்ளது. 

நடுவண் வங்கியின் முதன்மைத் தலைவர் பொதுவாக ஆளுநர், தலைவர் (Governor, President) எனவும் ஆளுநர்களின் வாரியம் உள்ள ஐக்கிய அமெரிக்கா போன்ற நாடுகளில் அவைத்தலைவர் (Chairman) எனவும் அழைக்கப்படுகின்றனர்.

மேற்சான்றுகள்
-------------

1. ↑  Arthur O' Sullivan; Steven M. Sheffrin (2003). *Economics: Principles in action*. Upper Saddle River, New Jersey 07458: Prentice Hall. பக். 254. பன்னாட்டுத் தரப்புத்தக எண்:0-13-063085-3. Archived from the original on 2016-12-20.. பார்த்த நாள்: 2021-02-24.
2. ↑  "central bank – Britannica Online Encyclopedia". *britannica.com*. 2 November 2010 அன்று பார்க்கப்பட்டது.

வெளி இணைப்புக்கள்
-----------------

* List of central bank websites at the Bank for International Settlements
* Central Bank Rates: worldwide rates, monetary meetings, central banks
* Interactive map of all the central banks
* International Journal of Central Banking
* The Federal Reserve System: Purposes and Functions – A publication of the U.S. Federal Reserve, describing its role in the macroeconomy
* The Eurosystem பரணிடப்பட்டது 2008-09-14 at the வந்தவழி இயந்திரம் – Website of the European Central Bank describing the structure of the central banking system in the Eurozone
* *A hundred ways to skin a cat: comparing monetary policy operating procedures in the United States, Japan and the euro area*PDF (176 KB) – C E V Borio, Bank for International Settlements, Basel
* "Chairman Ben Bernanke Lecture Series Part 1" பரணிடப்பட்டது 2012-03-27 at the வந்தவழி இயந்திரம் Recorded live on March 20, 2012 10:35am MST at a class at George Washington University
**பசுக்காரன்பட்டி செல்லங்கருப்பசாமி கோயில்** தமிழ்நாட்டில் மதுரை மாவட்டம், பசுக்காரன்பட்டி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

**இக்கோயிலில் சிவாகம முறைப்படி ஒருகாலப் பூசை நடக்கின்றது.** **பொங்கல் வைத்து பூமாலை சார்த்தி மேள, தாளங்களோடு ஆர்ப்பாட்டமாய் இவரின் திருவிழா கொண்டாடப்படுகிறது. மக்கள் தங்கள் சொத்து, சுகம், மக்கள், மாடு போன்ற எல்லா செல்வங்களுக்கும், சுகங்களுக்கும் இவரே காவல் என்று நம்புகின்றனர்.**

**எதிரி பயம் நீங்கவும், கொலை, களவு ஏற்படாமல் இருக்கவும் இவரே கதி என்று இவருக்கு படையல் இடுகின்றனர். செல்லனும் (செல்லங்கருப்பு) வணங்கும் அத்தனை ஏழை எளிய மக்களுக்கும் எப்போதும் காவலாக இருந்து நம்பிய மக்களை கைவிடாது, கண்மூடாது சேவை செய்து வருகிறார்...**

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நடுவண் அரசு அதிகார வரம்பின் கீழ் உள்ள மாவட்டங்கள்** (*Districts under Central Government Jurisdiction*, தாஜிக் மொழி : *Ноҳияҳои тобеи ҷумҳурӣ* ) என்பது தஜிகிஸ்தானில் உள்ள ஒரு பிராந்தியம் ஆகும். இதில் 9 மாவட்டங்கள் மற்றும் 4 மாவட்ட அளவிலான நகரங்கள் உள்ளன. இவை நேரடியாக நடுவண் நிர்வாகத்தின் கீழ் உள்ளன.  தஜிகிஸ்தானின் தலைநகரான துசான்பே, நடுவண் அரசு அதிகார வரம்பின் கீழ் உள்ள மாவட்டங்களால் சூழப்பட்டுள்ளது. என்றாலும் அதன் ஒரு பகுதியாக இல்லை. இப்பகுதி 28,500 சதுர கிலோமீட்டர் பரப்பளவைக் கொண்டுள்ளது, மொத்த மக்கள் தொகை 2,165,900 (2020) ஆகும். 2010 ஆம் ஆண்டில் மாவட்டங்களின் இன அமைப்பானது 85% தாஜிக்குகள் மற்றும் 11.7% உஸ்பெக்கியர் ஆகும்.

வரலாறு
------

நடுவண் அரசு அதிகார வரம்பின் கீழ் உள்ள மாவட்டங்கள் 1955 ஆம் ஆண்டில் கலைக்கப்பட்ட முன்னாள் மாகாணமான கர்ம் ஒப்லாஸ்ட்டின் பெரும்பகுதியை உள்ளடக்கியது. இவை முன்பு **கரோடெஜின் பிராந்தியம்** என்று அழைக்கப்பட்டது.

நிர்வாக பிரிவுகள்
-----------------

நடுவண் அரசு அதிகார வரம்பின் கீழ் உள்ள மாவட்டங்கள் 9 மாவட்டங்களையும் 4 மாவட்ட அளவிலான நகரங்களையும் உள்ளடக்கியது. அவை வஹதத், துர்சுன்சோடா, ஹிசோர் மற்றும் ரோகுன். மாவட்டங்கள் ஆகும். 

* பைசோபோட் மாவட்டம்
* லக்ஷ் மாவட்டம் (முன்னர் ஜிர்கடோல் மாவட்டம்)
* நியூரோபோட் மாவட்டம் (முன்னர் தர்பாண்ட் மாவட்டம் )
* ராஷ்ட் மாவட்டம் (முன்னர் கர்ம் மாவட்டம்)
* ருடாக்கி மாவட்டம் (முன்னர் லெனின்ஸ்கி மாவட்டம்)
* சாங்வோர் மாவட்டம் (முன்னர் தவில்தாரா மாவட்டம் )
* ஷாஹ்ரினவ் மாவட்டம்
* டோஜிகோபோட் மாவட்டம்
* வர்சோப் மாவட்டம்

நிலவியல்
--------

இந்த பீடபூமியில் ஆமூ தாரியாவின் வலது கை துணை ஆறான வக்ஷ் ஆறு பாய்கிறது. வடக்கு எல்லையில் கிஸ்ஸர் மற்றும் ஜெராவ்ஷன் மலைகள் உள்ளன. தெற்கு எல்லையில் தர்வாஸ் 7,600 மீட்டர் (24,900 அடி) மலை உள்ளது. பிராந்தியத்தின் குளிர்கால காலநிலையானது மிகவும் மோசமானதாக இருக்கும். அக்டோபரில் பனி பெய்யத் தொடங்குகிறது, அது மறைவதற்கு மே மாதமாகும். இருப்பினும், வெப்பமான மாதங்களில், மலைச்சரிவுகளில் மேப்பிள், மலை சாம்பல், ஆப்பிள், பேரிக்காய், வாதுமை மரங்கள் பசுமையாக நிறைந்திருக்கின்றன; பழத் தோட்டங்களில் ஆப்பிள், பேரீச்சம்பழங்கள் மட்டுமல்லாமல், பீச், செர்ரி, முசுக்கொட்டை, பாதாமி பழங்களும் விளைகின்றன. இங்கு உள்ள மாடுகளும், குதிரைகளும் குட்டையானவை என்றாலும், இவை திடமான இனத்தைச் சேர்ந்தவையாகும்.

குறிப்புகள்
-----------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
2. 1 2  "Population of the Republic of Tajikistan as of 1 January 2020" (PDF) (ரஷியன்). Statistics office of Tajikistan. 1 ஜூன் 2021 அன்று மூலம் (PDF) பரணிடப்பட்டது. 12 October 2020 அன்று பார்க்கப்பட்டது.
3. ↑  "CensusInfo - Data". *www.censusinfo.tj*. 2019-09-09 அன்று பார்க்கப்பட்டது.
[*தொடர்பிழந்த இணைப்பு*]
4. ↑   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Karateghin". *பிரித்தானிக்கா கலைக்களஞ்சியம்* (11th) **15**. (1911). Cambridge University Press.

| * பா
* உ
* தொ
தஜிகிஸ்தானின் பிராந்தியங்கள் |
| --- |
| 
* சுக்ட் பிராந்தியம்
* கட்லான் பிராந்தியம்
* நடுவண் அரசு அதிகார வரம்பின் கீழ் உள்ள மாவட்டங்கள்
* கோர்னோ-படாட்சன் தன்னாட்சி மாகாணம்

 | தாஜிக்ஸ்தான் |
இலங்கையில் அப்பாவி ஈழத்தமிழர்கள் திட்டமிட்ட முறையில் பாலியல் வன்புறுதல்கள், வன்முறைத் தாக்குதல்கள், படுகொலைகளுக்கு உட்படுத்தப்பட்டு வருகின்றார்கள். பெரும்பாலும் இலங்கை இராணுவமும், அவர்களுடன் சேர்ந்து இயங்கும் இராணுவ துணைக்குழுக்களுமே இந்த வன்செயல்களில் ஈடுபடுவதாக அறியமுடிகின்றது. இதுவரையில் சர்வதேச நாடுகள் (இந்தியா உட்பட) இவ்வன்செயல்களை நோக்கி இலங்கை அரசுக்கு எவ்வித பாரிய கண்டிப்போ நெருக்கடியோ செய்யாதது குறிப்பிடத்தக்கது.

படுகொலைகளின் பட்டியல், 2006
---------------------------

* அல்லைப்பிட்டி படுகொலை
* ஜூன் 10 - மன்னார் - வங்காலையில் ஒரே குடும்பத்தை சேர்ந்த 4 பேர் படுகொலை தமிழ்நெற்-ஆங்கிலம்
* செஞ்சோலைக் குண்டுவீச்சுத் தாக்குதல், 2006

வெளி இணைப்புகள்
---------------

* Major Human Rights Violations Against NorthEast Civilians Since Geneva I
* NorthEast Secretariat On Human Rights பரணிடப்பட்டது 2007-09-27 at the வந்தவழி இயந்திரம்
* Sri Lanka Monitoring Mission - SLMM பரணிடப்பட்டது 2007-07-10 at the வந்தவழி இயந்திரம்
* TamilNet
* University Teachers for Human Rights (Jaffna)
* Tamil Centre for Human Rights
ஆப்கானித்தான் இசுலாமிய அமீரகம் உடன் குழப்பிக் கொள்ளாதீர்கள்.

**ஆப்கானித்தான் அமீரகம்** (*Emirate of Afghanistan*, பஷ்தூ: د افغانستان امارت ) நடு ஆசியாவிற்கும் தெற்கு ஆசியாவிற்கும் இடையிலிருந்த அமீரகம் ஆகும்; இது தற்போது இசுலாமிய ஆப்கானித்தானியக் குடியரசாக இருக்கின்றது. துராணிப் பேரரசிலிருந்து இது பிரிந்து தோஸ்த் மொகமது கானால் உருவாக்கப்பட்டது; அவர் காபூலில் பராக்சாய் அரசமரபை நிறுவினார். இந்த அமீரகத்தின் வரலாற்றில், நடு ஆசியாவில் முதன்மை வகிக்க உருசியப் பேரரசுக்கும் ஐக்கிய இராச்சியத்திற்கும் இடையே நடந்த ' நிழல் போட்டி' பெருமளவில் இடம் பிடித்திருந்தது. இக்காலத்தில் ஆப்கானித்தானத்தில் ஐரோப்பியர் தாக்கம் மிகுந்திருந்தது; தெற்கு ஆசியாவில் ஐரோப்பியரின் குடியேற்ற விரிவாக்கம் நிகழ்ந்தது. ஆப்கானித்தான் அமீரகம் சீக்கியப் பேரரசுடனான போரைத் தொடர்ந்தது; இதனால் பிரித்தானியர்-தலைமையிலான இந்தியப் படைகள் ஆப்கானித்தானைக் கைப்பற்றி 1842இல் ஆப்கானித்தானை முற்றிலும் அழித்தன. இரண்டாவது ஆங்கில-ஆப்கானியப் போரின்போது, பிரித்தானியர்கள் மீண்டும் ஆப்கானித்தானை முறியடித்தனர்; இச்சமயம் பிரித்தானியர் ஆப்கானித்தானின் வெளிநாட்டு விவகாரங்களை தங்களின் கட்டுப்பாட்டில் வைத்தனர். மூன்றாம் ஆங்கில-ஆப்கானித்தானியப் போரில் வென்ற அமனுல்லாகான் 1919இல் கண்ட உடன்படிக்கையின்படி முழுமையான அதிகாரத்தை மீட்டுக் கொண்டது.

மேற்கோள்கள்
-----------

1. ↑  A Selection of Historical Maps of Afghanistan
**பசீர் அகமது கான்** (*Baseer Ahmad Khan )* 2000 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். தற்போது இவர் சம்மு காசுமீர் மாநிலத்தின் துணைநிலை ஆளுநருக்கு ஆலோசகராக பணிபுரிகிறார்.

பின்னணி
-------

2009 ஆம் ஆண்டில் கான் பாரமுல்லாவின் துணை ஆணையராக இருந்தபோது குல்மார்க் நில முறைகேட்டில் குற்றம் சாட்டப்பட்டார். டிசம்பர் 2011 ஆம் ஆண்டு திசம்பர் மாதம் முதல் மார்ச் 2013 வரை சிறீநகர் மாவட்டத்தின் துணை ஆணையர் பதவியில் இருந்தார். காசுமீரின் கோட்ட ஆணையாளராக இருந்த இவர் 2019 ஆம் ஆண்டு சூன் மாதம் 30 அன்று மேலதிக வயதை எட்டியபோதும் அரசாங்கம் இவரது சேவையை மேலும் ஒரு வருடம் நீட்டித்தது. ஆனால் இவரது பதவிக்காலம் முடிவடைவதற்கு முன்னர், சம்மு-காசுமீரின் துணைநிலை ஆளுநர் முர்முவின் நான்காவது ஆலோசகராக 2020 ஆம் ஆண்டு மார்ச் மாதத்தில் நியமிக்கப்பட்டார். ஓர் ஆலோசகராக இவர் சக்தி மேம்பாடு, கிராம அபிவிருத்தி மற்றும் பஞ்சாயத்து ராச், கலாச்சாரம், சுற்றுலா மற்றும் மலர் வளர்ப்பு போன்ற இலாகாக்களை நிர்வகிக்கிறார்.

மேற்கோள்கள்
-----------

1. ↑  Ahmad, Mudasir (16 March 2020). "J&K: Baseer Khan, Accused in Gulmarg Land Scam, Appointed as Advisor to Lt Governor". *The Wire*. 2020-08-14 அன்று பார்க்கப்பட்டது.
2. ↑  "Former Deputy Commissioners | District Srinagar, Government of Jammu and Kashmir | India" (ஆங்கிலம்). 2020-08-14 அன்று பார்க்கப்பட்டது.
3. ↑  Sharma, Arun (2020-03-16). "Gulmarg scam accused Baseer Ahmad Khan to be J&K L-G's adviser". *The Indian Express* (ஆங்கிலம்). 2020-08-14 அன்று பார்க்கப்பட்டது.
4. ↑  IANS (15 March 2020). "Baseer Ahmad Khan made advisor to J&K L-G". *Outlook India*. 2020-08-14 அன்று பார்க்கப்பட்டது.
5. ↑  "Baseer Ahmad Khan, IAS, appointed as J&K adviser" (in en-IN). *The Hindu*. 2020-03-15. .
6. ↑  "KAS Officer Bio Data". *jkgad.nic.in*. 2020-08-14 அன்று பார்க்கப்பட்டது.
**பிரானூர்** (ஆங்கிலம் : en:Piranoor), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் செங்கோட்டை வட்டத்தில் இருக்கும் ஒரு ஊர் ஆகும். இது தென்காசி ஊராட்சி ஒன்றியத்தில் உள்ளது.

இவ்வூரின் சிறப்புகள்
--------------------

### செங்கோட்டை பார்டர்

1956ம் ஆண்டு மொழி வாரியாக மாநிலங்கள் பிரிக்கப்படும் வரை இது சென்னைமாநிலத்தின் தமிழகஎல்லையாக (சுங்கவரி சோதனைச்சாவடி) இருந்ததால் இவ்வூருக்கு **பார்டர்** எனும் பெயர் வழக்கு சொல் வந்தது.

### தீப்பாச்சி அம்மன் கோயில்

இவ்வூரில் சிறப்பு வாய்ந்த தீப்பாச்சி அம்மன் கோயில் உள்ளது. இங்கு ஆண்டுதோறும் தை மாதத்தில் **கோயில்கொடை** எனப்படும் திருவிழா சிறப்பாக நடைபெறும்.

### மாலை சிற்றுண்டிச்சாலை

இவ்வூர் இரு மாநில எல்லை பகுதியாக இருந்ததால் போக்குவரத்து வாகனஓட்டிகள் வாகனங்களை நிறுத்தி மாலை உணவகங்களில் பரோட்டா சாப்பிட்டு ஓய்வெடுத்து செல்வது வழக்கம்.

### சுற்றுலா தலங்கள்

குற்றால அருவிகள்

### மர அறுவைஆலை

இவ்வூரில் உள்ள பல மர அறுவைஆலைகள், வெளிநாட்டிலிருந்து பெரிய மரத்தடிகளை இறக்குமதி செய்து தேவைப்படும் அளவுகளில் அறுப்பு செய்யும் தொழில் நடத்துவதால் சுற்று வட்டார மக்களுக்கு வேலைவாய்பை அளிக்கின்றது. 

* 
* 
* 
* 
* 
* 
* 
*

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2013-08-08 அன்று மூலம் பரணிடப்பட்டது. 2012-01-21 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-08-08 அன்று மூலம் பரணிடப்பட்டது. 2012-01-21 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் அமைவிடம்
**ஈலியம்-3 அணுக்கரு காந்த ஒத்ததிர்வு** (*Helium-3 nuclear magnetic resonance*) என்பது ஈலியத்தைக் கொண்டுள்ள சேர்மங்களைக் கண்டறிய உதவும் ஒரு பகுப்பாய்வு நுட்பமாகும். ஒரு ஈலியம் அணு அல்லது இரண்டு ஈலியம் அணுக்களை புல்லெரின் போன்ற கூடுகளுக்குள் உறையிட முடியும். இந்தத் தனிமத்தின் அணுக்கரு காந்த ஒத்ததிர்வு நிறமாலை அதை சுற்றியுள்ள கார்பன் கட்டமைப்பின் மாற்றங்களை உணர்வதற்கு ஒரு முக்கியமான ஆய்வாக இருக்க முடியும். கார்பன்-13 அணுக்கரு காந்த ஒத்ததிர்வைப் பயன்படுத்தி புல்லெரின்களைப் பகுப்பாய்வு செய்தலென்பது மிகவும் நுணுக்கமான வேறுபாடுகளால் சிக்கலானது, ஆனால் எளிமையான, மிகுந்த சமச்சீர் கட்டமைப்புகள் கொண்டது ஆகும். அரிதான ஈலியம்-3 ஐசோடோப்பைப் பயன்படுத்த வேண்டிய அவசியத்தால் இத்தொழில்நுட்பம் கட்டுப்படுத்தப்படுகிறது: பெரும்பாலாக கிடைக்கும் இயற்கையான ஈலியம் என்பது ஈலியம்-4 ஆகும், இதில் அணுக்கரு காந்த ஒத்ததிர்வு கண்டறிதலுக்குப் பொருத்தமான காந்தப் பண்புகள் இல்லை.

மேற்கோள்கள்
-----------

1. ↑  Saunders, Martin; Jimenez-Vazquez, Hugo A.; Bangerter, Benedict W.; Cross, R. James; Mroczkowski, Stanley; Freedberg, Daron I.; Anet, Frank A. L. (1994). "3He NMR: A Powerful New Tool for Following Fullerene Chemistry". *Journal of the American Chemical Society* **116** (8): 3621–3622. doi:10.1021/ja00087a067.
2. ↑  Institute of Chemistry, The Hebrew University of Jerusalem. "(3He) Helium NMR".
இந்தியாவில் மாம்பழ வகைகள் பெரும்பாலும் ஒட்டு மூலம் உற்பத்தி செய்யப்படுகின்றன. வேகமாக வளரக்கூடிய இரகத்தை சேர்ந்த ஒரு வருட மாங்கன்றின் மேல் விருப்பப்படும் இரகத்தினை ஒட்டுவது பொதுவான முறையாகும். சிலநேரம், மண்ணுக்கேற்ப உகந்த இரகங்களின் மேல் சிறந்த குணமுடைய மா இரகங்கள் ஒட்டப் படுகின்றன. இந்திய சீன வகை இரகங்கள் சில விதையிலிருந்தும் வளர்க்கப்படுகின்றன. இவை ஒரு விதையில் பல முளை கருக்களைக் (embryo) கொண்டுள்ளன.

எப்படி பயிரிடுவது?
------------------

பெங்களுரா, செந்துரா, மல்கோவா, அல்பொன்சா, காலபாடு, பங்னப்பள்ளி, புட்டி, சீரி, ரூமானி, சேலம் பெங்களுரா பொன்ற இரகங்கள் உள்ளன. தோட்டம் அமைக்கும் போது கன்றுகள் 40 – 50 அடி இடைவெளியில் 90x90x90cm pit (ஏக்கருக்கு சுமார் 100 மரங்கள்) நடப்படுகின்றன. சாதாரணமாக, மாமரத்தோட்டங்களில் கழித்து விடுதல் தேவையற்றது. எனினும், முதல் சில ஆண்டுகள் அடிப்பாகத்தில் 3 அடி உயரம் வரை கிளைகள் வளராமல் கழித்து விடுவது நல்லது. அதன் பிறகு மாமரங்கள் தாமாகவே விரும்பத்தகுந்த நிலைக்கு வளரும்

பருவம்
------

ஜுலை முதல் டிசம்பர் வரை.

மண்
---

நல்ல வடிகால் வசதி உள்ள செம்மண் ஏற்றது. அமில-கார அளவு 6.5 முதல் 8.5 வரை இருக்கவேண்டும்.

நிலம் தயாரிதல்
--------------

1. நிலத்தை 3-4 முறை நன்கு உழ வேண்டும்.
2. வரிசைக்கு வரிசை 6 மீட்டரும் செடிக்கு செடி 10 மீட்டரும் இருக்கவெண்டும்.
3. அடர் நடவு முறையில் வரிசைக்கு வரிசை 5 மீட்டரும் செடிக்கு செடி 10 மீட்டரும் இருக்க வேண்டும்.
4. குழி 3 அடிக்கு 3 அடி இருக்க வேண்டும்.
5. மண், மணல் மற்றும் தொழு உரம் 10 கி.கி மூன்றையும் 2 அடி வரை நிரப்பி ஆற விடவேண்டும்

கன்று
-----

ஒட்டு கட்டிய செடிகளைதான் நடவுக்கு பயன்படுத்த வேண்டும்.

1. மேற்கோள்:TNAU,PAIYUR.
**சூல்வித்தடி** பறவை, ஊற்வனவற்றின் முட்டை மற்றும் தாவர சூல்களில் காணப்படுகின்ற ஓர் அமைப்பு. இது கருவுணவு அல்லது மூலவுருபையகத்தை பெரிய அமைப்புகளுடன் இணைக்க அல்லது நிலைநிறுத்த உதவுகிறது.

விலங்குகளில்
------------

பெரும்பாலான பறவைகள் மற்றும் ஊர்வனவற்றின் முட்டைகளில் சூல்வித்தடி திசு இரண்டு சுருள் பட்டைகளை கொண்டிருக்கும். இது முட்டையின் மஞ்சள்கருவை வெள்ளைக்கருவில் நிலைநிறுத்த உதவுகிறது. கருவை நிலை நிறுத்துவதே சூல்வித்தடியின் பணியாகும். சமையலில் முட்டைகளின் பயன்பாட்டினை பொறுத்தவரை குறிப்பாக அடுதலில் ஒரு சீரான தன்மையை பெறுவதற்காக சூல்வித்தடிகள் அகற்றப்படுகின்றன.

தாவரங்களில்
-----------

தாவர சூல்களில், சூல்வித்தடி சூலுறைகளிலுள்ள நுண்டுழை திறப்புக்கு எதிரே அமைந்துள்ளது. இது விதையுறைகளும் மூலவுருப்பையகமும் இணையும் இடத்தில் காணப்படும் திசுவாகும். தாவரத்திலிருந்து ஊட்டசத்துக்கள் சூல்காம்பு, சூல் வெளியுறை மற்றும் சூலடி வழியாக நியூசெல்லஸ்-க்கு செல்கிறது. ஒரு பூக்கும் தாவரத்தில் சூலக வளர்ச்சியின் போது சூல்வித்தடிப்பகுதியிலுள்ள மூன்று செல்கள் ஆன்றிபோடலாக ஆக மாறுகிறது.

### சூலடி – கருவூறு

பெரும்பாலான பூக்கும் தாவரங்களில் கருவுறுதலின் போது மகரந்தகுழல் நுண்டுழை சூலுறையில் உள்ள நுண்டுழைத் திறப்பு வழியாக சூலினுள் நுழைகிறது. (புரைவழி – கருவூறு) சூல்வித்தடி - கருவுறுவில் மகரந்த குழாய் நுண்டுளைக்கு மாறாக சூல்வித்தடி வழியாக ஊடுருவுகிறது. சூல்வித்தடி – கருவூறு முதலில் ஓரில்ல தாவர(ம்) சிற்றினங்களுள்ள கேசியோரைனேசி குடும்பத்திலும்; பின்னர் மற்ற தாவரங்களிலும் கண்டறியப்பட்டது. எடுத்துக்காட்டாக பிஸ்த்தா மற்றும் வாதுமை.

குறிப்புகள்
-----------

1. ↑   *Competition Science Vision*.. பார்த்த நாள்: 23 April 2011.
**மா டோங் சியோக்கு** அல்லது **டான் லீ** (ஆங்கில மொழி: *Ma Dong seok*) (பிறப்பு: மார்ச்சு 1, 1971) என்பவர் தென் கொரிய நாட்டு நடிகர் ஆவார். இவர் 'ரெயின் டு பூசன்' போன்ற அடுத்தடுத்த பல திரைப்படங்களில் முன்னணி பாத்திரங்களில் நடித்ததன் மூலம் தென் கொரியாவில் மிகவும் வெற்றிகரமான நடிகர்களில் ஒருவரானார். இவர் 2018 இல் கேலப் கொரியாவின் ஆண்டின் சிறந்த திரைப்பட நடிகராகவும் இருந்துள்ளார்.

2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'கில்காமேசு' என்ற கதாபாத்திரத்தில் நடித்துள்ளார்.

ஆரம்பகால வாழ்க்கை
-----------------

இவர் மார்ச் 1, 1971 இல் தென் கொரியாவில் சியோல் நகரில் பிறந்தார். இவருக்கு அமெரிக்க குடியுரிமை உள்ளது. இவர் தனது இளமை பருவத்தில் அமெரிக்காவில் உள்ள ஒகையோ மாநிலத்திற்கு குடிபோனார். கல்லூரி படிப்பை கொலம்பஸ் மாநில சமூகக் கல்லூரியில் பயின்றார், பின்னர் தனது நடிப்பு வாழ்க்கையைத் தொடர மீண்டும் தென் கொரியாவுக்கு வந்தார்.

மேற்கோள்கள்
-----------

1. ↑  "'Train to Busan' takes Don Lee to Hollywood". *The Korea Times*. September 28, 2016.
2. ↑  Gonzalez, Umberto (April 17, 2019). "Marvel Studios Taps Ma Dong-seok for 'The Eternals' (Exclusive)". TheWrap. .
3. ↑  "마동석-예정화, 3개월째 교제중이다". *허프포스트코리아* (கொரியன்). Huffington Post. 18 November 2016. 14 செப்டம்பர் 2020 அன்று மூலம் பரணிடப்பட்டது. 25 அக்டோபர் 2021 அன்று பார்க்கப்பட்டது.
4. ↑  "Actor Ma Dong-seok Cast in New Marvel Film". Chosun Ilbo. 2019-07-23 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் மா டோங் சியோக்கு
**கேப்மாரி மக்கள்** தமிழ்நாட்டில், காஞ்சிபுரம், திருவள்ளூர், புதுக்கோட்டை, கரூர், பெரம்பலூர் மற்றும் திருச்சி புறநகர் பகுதியான ராம்ஜி நகரில் அதிகமாக வாழும் மக்கள். தெலுங்கு, கன்னடம் கலந்த தமிழ் மொழி பேசுபவர்கள். திருச்சியில் ஆலைத்தொழிலாளர்களாக பணிபுரிந்த இம்மக்களில் பலர் காலப்போக்கில் கொள்ளையர்களாக மாறினர். இவர்களை ‘கேப்மாரிஸ்’ என காவல்துறை பதிவேடுகளில் குறிப்பிட்டாலும், தங்களை "இனத்தான்" என அழைத்துக் கொள்கின்றனர். தமிழ்நாடு அரசு இம்மக்களை சீர்மரபினர் பட்டியலில் வைத்துள்ளனர். இவர்கள் கொலை மற்றும் சிறு குற்றங்களில் ஈடுபடுவதில்லை என்றாலும் பெரிய அளவிளான கொள்ளைகளில் மட்டுமே ஈடுபடுகின்றனர். மேலும் எளிதில் காவல்துறையினரிடம் சிக்குவதில்லை. அப்படியே சிக்கிக் கொண்டாலும் அவர்களுக்குப் பதிலாக வேறு ஆட்களை சிறைக்கு அனுப்பி விடுவார்கள். இந்தியா முழுவதும் சென்று கொள்ளையடிப்பதால், இவர்களது விவரங்கள் அனைத்து இந்திய காவல் நிலையங்களில் பதிவு செய்யப்பட்டுள்ளது. இவர்கள் கொள்ளையடிக்கச் செல்வதை வல்லடைக்குச் செல்லுதல் என்பர்.

மேற்கோள்கள்
-----------

1. ↑
2. ↑   பரணிடப்பட்டது 2015-12-06 at the வந்தவழி இயந்திரம் கேப்மாரிகள், சீர்மரபினர் பட்டியல், வரிசை எண் 35
3. ↑  காவல் துறையினரை கதிகலங்க வைக்கும் ராம்ஜி நகர் கொள்ளையர்கள்﻿, தி இந்து, சூன் 29, 2014

வெளி இணைப்புகள்
---------------

* கேப்மாரிஸ்
* 
* 
* 
*